Viešupe
Šis raksts ir par Ogres pieteku. Par citām jēdziena Vēžupe nozīmēm skatīt nozīmju atdalīšanas lapu. Viešupe (arī Grāvupīte, Vēžupe) ir Ogres kreisā krasta pieteka Madonas novadā. Iztece — no Viešūra ezera ziemeļu krasta. Tek ziemeļaustrumu virzienā, sasniedzot valsts autoceļu P30 (Cēsis—Vecpiebalga—Madona) pagriežas uz ziemeļiem. Lejtecē caurtek Lielā Līdēra ezeru. Ietek Ogrē lejpus Mazā Līdēra. Upi šķērso valsts autoceļš V839 (Lautere—Jumurda), divreiz autoceļš V853 (Viesiena—Līdere—Kārzdaba). Pie autoceļa V839 — Kučuru dzirnavas.